Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
14 ส.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index เครื่อนไหวทรงตัวบริเวณ 1,400 จุด ก่อนปิดภาคเช้าที่ระดับ 1,406.36 จุด +2.21 จุด (+0.16%) ด้วยมูลค่าการซื้อขายที่ 16,620.99 ลบ. 
– Most Positive Impact: BH (+0.85 จุด)/ U (+0.59 จุด)/ KBANK (+0.38 จุด)
– Most Negative Impact: PTTEP (-0.53 จุด)/ CPALL (-0.48 จุด)/ MINT (-0.47 จุด)
จุดสังเกต: การฟื้นตัวขึ้นของหุ้นในกลุ่ม Bank และ Healthcare ช่วยสนับสนุนตลาด ขณะที่กลุ่ม Energy ที่ปรับตัวลงตามราคาน้ำมัน เป็นกลุ่มหลักที่กดดันการฟื้นตัวของตลาด
แนวโน้มตลาดบ่าย  
– “แกว่งตัวในกรอบ 1,400-1,410” ตลาดหุ้นในช่วงบ่ายน่าจะแกว่งตัวในกรอบ 1,400-1,410 จุด โดยความผันผวนในตลาดการเงินโลกหลังธนาคารกลางจีนปรับลดค่าเงินหยวน ท่ามกลางความกังวลต่อเศรษฐกิจจีนที่อ่อนแอ และการเริ่มต้นปรับขึ้นดอกเบี้ยของสหรัฐฯ รวมถึงการปรับลดประมาณการกำไรของบริษัทจดทะเบียน เป็นปัจจัยลบกดดันต่อตลาดหุ้นในระยะถัดไป การฟื้นตัวขึ้นเป็นโอกาสแบ่งขายเพิ่มการถือเงินสดเพื่อสร้างความยืดหยุ่นทางกลยุทธ์ในระยะถัดไป โดยเราประเมินการปรับทีมเศรษฐกิจของรัฐบาลจะหนุนจิตวิทยาตลาดเป็นบวกในสัปดาห์หน้า (downside 1370 และ 1350) (แนวต้าน: 1410 และ 1415 // แนวรับ: 1400 และ 1395)
– หุ้นแนะนำภาคบ่าย: เก็งกำไร AOT (ผลการดำเนินงานแข็งแกร่งกว่าคาด ราคาปรับลดลงสะท้อนความเสี่ยงนักท่องเที่ยวจีนชะลอมากแล้ว, เป้าทางกลยุทธ์ 300 ตัดขาดทุน 268), SC (ผลการดำเนินงานแข็งแกร่ง และเป็นผู้ประกอบการที่จับตลาดบน ที่ยังคงเติบโตได้ในปี 2559, เป้าทางกลยุทธ์ 3.24 ตัดขาดทุน 3.04), KTB (การปรับทีมเศรษฐกิจของรัฐบาล น่าจะตามมาด้วยมาตรการต่างๆ ซึ่ง KTB น่าจะมีบทบาทในการกระตุ้นเศรษฐกิจ, เป้าทางกลยุทธ์ 18.00-19.00 ตัดขาดทุน 16.80)
– เก็งกำไรหุ้นใหญ่ เน้น Defensive: ADVANC DTAC EGCO RATCH 
คำแนะนำ
กลยุทธ์: “ลุ้นเป้าการฟื้นตัวที่ 1,420-1,440 จุด” ผู้เข้าซื้อในจุดเสี่ยงซื้อวานนี้ 1,380-1,390 จุด แนะนำถือลุ้นทำกำไรโดยีเป้าหมายการฟื้นตัวเชิงกลยุทธ์ที่ 1,420-1,440 จุด โดยตั้ง trailing stop ที่ 1,395 จุด สำหรับผู้ที่จะเข้าเก็งกำไรเน้นหุ้นที่ปรับลดลงมามากและมีโอกาสเป็นเป้าหมายของการฟื้นตัวทางเทคนิค หรือซื้อคืน (short recovering)โดยมองกลุ่มสื่อสารและสาธารณูปโภค โดยเฉพาะที่ปรับลดลงมามาก (INTUCH DTAC SAMART EGCO SPCG EASTW) น่าสนใจและปลอดภัยในเชิงการเก็งกำไร กลุ่มธนาคารเป็นอีกกลุ่มที่น่าสนใจและอาจฟื้นได้แรงหากมีมาตรการกระตุ้นเศรษฐกิจออกมาในเร็วๆนี้
Trading Idea 
– หุ้นที่ปรับลดลงมากตั้งแต่ 4 ส.ค.: DEMCO PTT TRUE TTCL LPN MINT AOT IRPC KCE ROBINS TMB AMATA DAVANC TCAP // เราชอบ ROBINS TRUE ADVANC TRUE AOT
– ผลกระทบจากการที่เงินบาทอ่อนค่า: (+)หุ้นที่ได้ประโยชน์อ CFRESH, HANA, SAPPE, TUF, SVI, DELTA, KCE / (-)หุ้นที่ได้รับผลเชิงลบคือ THAI และ AAV
 
ประเด็นจับตา/ติดตาม
– (+/-) ตัวเลขเศรษฐกิจสหรัฐฯ – ผลผลิตภาคอุตสาหกรรมและดัชนีความเชื่อมั่นผู้บริโภค หากออกมาดีกว่าคาด อาจกดดันเรื่องการเริ่มปรับขึ้นดอกเบี้ยสหรัฐฯในเดือนก.ย.
– (-) ผลประกอบการบริษัทจดทะเบียนไตรมาส 2/58 – จับตาการปรับลดประมาณการกำไรบริษัทจดทะเบียนของตลาด อาจกดดันต่อตลาดหุ้นไทยใน 1-2 สัปดาห์ข้างหน้า